# Wikipodaci

| Wikidata |
| --- |
|  |
| Glavna stranica Wikidate |
| URL | www.wikidata.org |
| Komercijalan? | Ne |
| Korišteni jezik/ci | višejezičan |
| Vlasnik | Fondacija Wikimedia |
| Tvorac | zajednica Wikimedije |
| Pokretanje | 30. oktobra 2012 (2012-10-30) |

**Wikidata** (engl. izg. [ˌwɪkiˈdeɪtə], udomaćeno [ʋikidâːta]) (od engl. *wiki* + *data*: podaci), kolaborativno uređena baza znanja kojom operira Wikimedia Foundation. Svrha joj je da pruži zajednički izvor određenih tipova podataka, npr. datumâ rođenja, koje mogu upotrebljavati drugi projekti Wikimedije kao što je Wikipedia. To je slično načinu na koji Wikimedia Commons pruža spremište za medijske datoteke kojima mogu pristupiti svi projekti Wikimedije. Wikidatu pogoni softver Wikibase.

## Historija razvoja

Prikaz četiri glavne komponente faze 1 stranice Wikidate, oznaka, opis, aliasi i međujezični linkovi.
Međujezični linkovi u članku Wikipedije prije Wikidate. Linkovi u kutijici na uređivanjue lijevo, prikazani kada se stranica snima zdesna.
 Svaki članak na ovom popisu zahtjeva vlastiti popis za veze s drugim člancima. Wikidatin unos za ovaj članak centralizira ovu informaciju.
Link na Wikidati za uređivanje višejezičnih veza/linkova.
Wikidata je pokrenuta 30. oktobra 2012, i predstavlja prvi novi projekt Fondacije Wikimedije od 2006.

Stvaranje projekta su financirale donacije Allenovog instituta za umjetnu inteligenciju, Fondacije Gordona i Betty Moore te Google, Inc., s ukupno 1,3 miliona €. Inicijalni razvoj projekta je nadzirala Wikimedia Deutschland i bio je razdvojen u tri faze:

1. Centralizacija višejezičnih linkova – linkovi između Wikipedijinih članaka o istoj temi na različitim jezicima
2. Stvaranje centralnog mjesta za podatke u infokutijama za sve Wikipedije
3. Stvaranje i ažuriranje popisa članaka na temelju podataka u Wikidati

Prva faza je pokrenuta 30. oktobra 2012. To je omogućilo da se stvaraju stavke i pune osnovnim informacijama; oznake—imena ili naslovi, aliasi —alternativni izrazi za oznaku, opisi i međujezični linkovi za sve Wikipedijine članke o istoj temi. Svaki članak se identificira jedinstvenim brojem, kome se dodaje prefiks Q—npr. za politiku je to Q7163. Ovo omogućava da se oznake, aliasi i opisi prevode bez favoriziranja jednog jezika.

Wikidata je ispočetka bilo samodostatno skladište višejezičnih linkova. Nijedno jezično izdanje Wikipedije nije moglo imati pristup Wikidati, te je moralo imati vlastite setove višejezičnih linkova. 14. januara 2013. Wikipedija na mađarskomn jeziku je postala prva koja je omogućila opciju višejezičnih linkova preko Wikidate. Ova mogućnost se proširila na Wikipedije na hebrejskom i italijanskom 30. januara. Postavljanje se nastavilo na Wikipediji na engleskom jeziku 13. februara te se planira za sve druge Wikipedije 6. marta.

Prvi aspekti druge faze su postavljeni 4. februara 2013, čime je uvedeno sparivanje ključnih vrijednosti (izjave; engleski: *statements*) u Wikidatinim unosima. Vrijednosti su ispočetka ograničena na dva tipa podataka (stavke i slike na Wikimediijnoj ostavi), a drugi tipovi podataka (kao koordinate i datumi) će slijediti kasnije. Pretpostavlja se kako će pristup Wikipedija podacima Wikidate iz druge faze biti postepen kod raznih izdanja Wikipedije. Prve će pristuip dobiti wikipedije na mađarskom, hebrejskom i italijanskom za koje se pretpostavlja da će proces dovršiti do kraja marta.

## Povezano

* Wikipedia
* Wikimedia Commons

## Izvori

## Vanjske veze

* Službena stranica
* Wikipodaci na Twitteru
* meta:Wikidata – coordination page for the project at Meta-Wiki
* [ Arhivirano 2013-05-13 na Wayback Machine-u Demo system] Arhivirano 2013-05-13 na Wayback Machine-u – lets you try out the current development status
* Wikidata-l – Discussion list for the Wikidata project
* Wikidata-bugs – Bug reporting list for the Wikidata project